Овес (род)
Овес (Avena) е род едногодишни и многогодишни тревисти растения от семейство житни. Около 70 вида, от които в България растат 4 вида.

Видове 
 Посевният овес (Avena sativa) е най-разпространеният вид от рода Овес. Неговото значение е като зърнена житна култура. Той съставлява около 90 % от световното производство на овесено зърно.

 Византийският овес (Avena byzantina) е от значение като житна култура за производство на овесено зърно.
 Пясъчният овес (Avena strigosa) е от значение като житна култура за производство на овесено зърно.
 Брадатият овес (Avena barbata) е без стопанско значение. Среща се край пътищата, посевите и скалистите места.
 Клаудовият овес (Avena clauda) е без стопанско значение. Среща се по варовитите хълмове (в България в Родопите).
 Дивият овес (Avena fatua) е опасен плевел без стопанско значение.

 Лудовиковият овес (Avena ludoviciana) е опасен плевел без стопанско значение.